Borgnesingar í úrslit þrátt fyrir tap gegn Þórsurum Síðasti leikur Skallagríms í deildarkeppni Dominos deildar karla fór fram í gærkvöldi þegar Þórsarar komu í heimsókn í Borgarnes . Mikil stemning var á leiknum og áhorfendabekkirnir þétt setnir áhorfendum . Jafnfræði var með liðunum í fyrri hálfleik og leiddu heimamenn að jafnaði með nokkrum stigum . Undir lok annars leikhluta sigu Þórsarar fram úr og höfðu yfir í hálfleik 49 : 46 . Seinni hálfleikur var eign gestanna sem léku afar vel . Skallagrímsmenn börðust hins vegar vel og hleyptu Sunnlendingum ekki langt frá sér . Minnstur fór munurinn í eitt stig milli liðanna í byrjun fjórða leikhluta . Ekki komust heimamenn lengra því Þórsarar léku vel það sem eftir lifði leiks og sigruðu að lokum 109 : 96 . Carlos Medlock átti stórleik í liði heimamanna og skoraði 43 stig . Páll Axel Vilbergsson kom næstur með 23 stig , Hörður Hreiðarsson var með 12 , Birgir Þór Sverrisson 6 , Trausti Eiríksson 5 , Davíð Ásgeirsson 4 , Orri Jónsson 2 og Sigmar Egilsson 1 . Þrátt fyrir tapið hreppti Skallagrímur sæti í úrslitakeppninni . Úrslit annarra leikja gærkvöldsins réðu þessu og því má segja að lukkan hafi verið með Borgnesingum að þessu sinni . Skallagrímsmenn mæta deildarmeisturum Grindavíkur í úrslitakeppninni sem hefst á fimmtudaginn . Fyrsti leikur liðanna fer fram í Grindavík .